มี.ค. 2561 ผู้ประกันตน ว่างงาน-เลิกจ้าง เพิ่มขึ้นจาก ก.พ.
เดือน มี.ค. 2561 ผู้ประกันตนขอรับประโยชน์ทดแทนกรณีว่างงาน 144790 คน เพิ่มขึ้น 14371 คน จากเดือน ก.พ. เช่นเดียวกับกับผู้ถูกเลิกจ้าง 24238 คน เพิ่มขึ้นจากเดือน ก.พ. 1124 คน19 เม.ย. 2561 จากข้อมูล เศรษฐกิจแรงงาน ประจำเดือน มี.ค. 2561 โดยกองเศรษฐกิจการแรงงาน สำนักงานปลัดกระทรวงแรงงาน ระบุว่าภาวะการจ้างงานในตลาดแรงงาน เดือน มี.ค. 2561 การจ้างแรงงานในระบบประกันสังคมมีผู้ประกันตน (มาตรา 33) จำนวน 10913304 คน มีอัตราการขยายตัวร้อยละ 3.52 เมื่อเทียบกับเดือน มี.ค. 2560 ซึ่งมีผู้ประกันตน จำนวน 10542660 คน แสดงให้เห็นว่ามีผู้ใช้แรงงานเข้าสู่การทำงานเพิ่มขึ้นถึง 370644 คนสถานการณ์การว่างงาน (ผู้ว่างงาน หมายถึง ผู้ขอรับประโยชน์ทดแทนกรณีว่างงานในระบบประกันสังคม สำนักงานประกันสังคม : SSO) จากข้อมูล ณ เดือน มี.ค. 2561 มีผู้ว่างงานจำนวน 144790 คน มีอัตราการชะลอตัวอยู่ที่ร้อยละ -0.25เมื่อเทียบกับเดือนเดียวกันของปีที่ผ่านมา (เดือน มี.ค. 2560) ซึ่งมีจำนวน 145151 คน และเมื่อเทียบกับเดือนที่ผ่านมา (เดือน ก.พ. 2561) ซึ่งมีจำนวน 130419 คน โดยมีอัตราการขยายตัวเพิ่มขึ้นอยู่ที่ร้อยละ 11.02 และหากคิดเป็นอัตราการว่างงานจากตัวเลขผู้ขอรับประโยชน์ทดแทนกรณีว่างงานเดือน มี.ค. 2561อยู่ที่ร้อยละ 1.33 มีอัตราเพิ่มขึ้นเมื่อเทียบกับอัตราการว่างงานของเดือน ก.พ. 2561 ซึ่งอยู่ที่ร้อยละ 1.20 ทั้งนี้จากข้อมูลอัตราการว่างงานของสำนักงานสถิติแห่งชาติเดือน มี.ค. 2561 อยู่ที่ร้อยละ 1.2 มีอัตราการว่างงานลดลงเมื่อเทียบกับเดือน ก.พ. 2561 ซึ่งอยู่ที่ร้อยละ 1.3สถานการณ์การเลิกจ้าง อัตราการเลิกจ้างลูกจ้างในระบบประกันสังคมมาตรา 33 คิดจากจำนวนผู้ประกันตนที่สำนักงานประกันสังคมจ่ายประโยชน์ทดแทนกรณีว่างงานจากสาเหตุเลิกจ้าง ต่อจำนวนผู้ประกันตนมาตรา 33 เดือน มี.ค. 2561 ผู้ประกันตนที่สำนักงานประกันสังคมจ่ายประโยชน์ทดแทนกรณีว่างงานจากสาเหตุเลิกจ้างมีจำนวนทั้งสิ้น 24238 คน คิดเป็นร้อยละ 0.22 มีอัตราเพิ่มขึ้นเมื่อเทียบกับเดือน ก.พ. 2561 ที่มีอัตราการเลิกจ้างลูกจ้างที่ร้อยละ 0.21 รวมทั้งมีอัตราลดลงเมื่อเทียบกับเดือน มี.ค. ปีที่แล้ว ที่มีอัตราการเลิกจ้างลูกจ้างที่ร้อยละ 0.25ด้านข้อมูลจาก ระบุว่าสถานการณ์ตลาดแรงงานเดือน ก.พ. 2561 ปรากฏว่าความต้องการแรงงานในประเทศโดยรวมลดลงจากเดือนก่อนร้อยละ 28.86 โดยลดลงในอุตสาหกรรมการผลิตมากที่สุด และความต้องการแรงงานของนายจ้างที่ประกาศผ่านหนังสือพิมพ์เมื่อเปรียบเทียบกับเดือนที่ผ่านมาพบว่าลดลงร้อยละ 0.24 และสำหรับการเดินทางไปทำงานต่างประเทศเพิ่มขึ้นร้อยละ 11.16 จากเดือนก่อน ส่วนใหญ่เป็นการเดินทางไปทำงานในภูมิภาคเอเชีย โดยมีไต้หวันเป็นตลาดแรงงานหลักซึ่งแรงงานไทยนิยมเดินทางไปทำงานในภาคอุตสาหกรรมและเกษตรกรรม ภาพรวมการว่างงานอยู่ที่ร้อยละ 1.3กรมการจัดหางานได้รับแจ้งความต้องการแรงงาน (ตำแหน่งงานว่าง) จากนายจ้าง/สถานประกอบการเดือน ก.พ. 2561 จำนวน 31193 อัตรา มีผู้สมัครงาน 11279 คน และบรรจุงานได้ 24700 คน อุตสาหกรรมที่มีความต้องการแรงงานมากที่สุด ได้แก่ อุตสาหกรรมการผลิต 11736 อัตรารองลงมาคือ การขายส่ง การขายปลีก ซ่อมยานยนต์และจักรยานยนต์ 7743 อัตรา ที่พักแรมและบริการด้านอาหาร 3013 อัตรา กิจกรรมการบริหารและบริการสนับสนุน 2077 อัตรา การก่อสร้าง 1035 อัตรา อาชีพที่มีความต้องการแรงงานมากที่สุดคือ อาชีพงานพื้นฐาน (แรงงานทั่วไป แรงงานด้านการผลิต) 10038 อัตรา รองลงมาคือ พนักงานบริการ พนักงานขาย 6427 อัตรา เสมียน เจ้าหน้าที่ 4878 อัตรา ช่างเทคนิคและผู้ปฏิบัติงานที่เกี่ยวข้อง 3850 อัตรา ผู้ปฏิบัติงานในโรงงาน ผู้ควบคุมเครื่องจักรและผู้ปฏิบัติงานด้านการประกอบ 1971 อัตราความต้องการแรงงานส่วนใหญ่อยู่ในภาคกลาง กรุงเทพมหานครและปริมณฑล ร้อยละ 60.14 รองลงมาคือ ภาคตะวันออกเฉียงเหนือ ร้อยละ 14.31 ภาคเหนือ ร้อยละ 13.22 และภาคใต้ร้อยละ 12.33 เมื่อเปรียบเทียบกับช่วงเดียวกันของปีก่อนที่มีความต้องการแรงงาน 33889 อัตรา และเดือนก่อนหน้าที่มีความต้องการแรงงาน 43849 อัตรา พบว่าความต้องการแรงงานลดลง 2696 อัตรา และ 12656 อัตรา คิดเป็นร้อยละ 7.96 และ 28.86 ตามลำดับ
เดือน มี.ค. 2561 ผู้ประกันตนขอรับประโยชน์ทดแทนกรณีว่างงาน 144790 คน เพิ่มขึ้น 14371 คน จากเดือน ก.พ. เช่นเดียวกับกับผู้ถูกเลิกจ้าง 24238 คน เพิ่มขึ้นจากเดือน ก.พ. 1124 คน 
ตลาดแรงงาน